La sol·licitud d'acreditació es pot presentar en qualsevol moment.
A la sol·licitud d'acreditació cal adjuntar-hi la documentació següent:
Aquest document ha d'estar signat per la persona responsable de Recursos Humans del centre sanitari o entitat on presti els serveis la infermera o infermer, mitjançant certificat digital de persona vinculada o de representant de l'entitat.
Cal aportar el certificat d'experiència per cada àmbit (cures generals i/o cures especialitzades) pel qual se sol·licita l'acreditació.
Només si tot o una part de l'any d'experiència exigit sigui com a treball per compte propi:
Només en cas de no disposar de la titulació exigida a l'article 3 del Decret 180/2019:
En l'àmbit de les cures generals:
En l'àmbit de les cures especialitzades:
L'Administració pot verificar en qualsevol moment la veracitat de les dades i la documentació que figuren a la sol·licitud.
Quan la comprovació no es pugui fer per mitjans telemàtics, podrà demanar que s'aporti la documentació acreditativa corresponent.
L'acreditació pot ser revocada, per resolució motivada, quan es constati la manca de concurrència inicial dels requisits necessaris per obtenir-la, un cop s'hagi instruït l'expedient amb aquest efecte, amb l'audiència de la persona interessada.
Certificat d'acreditació d'experiència professional mínima d'un any per a la sol·licitud d'acreditació d'infermeres i infermers per a l'exercici de la indicació, ús i autorització de la dispensació de medicaments i productes sanitaris d'ús humà (cal que adjunteu un certificat per cada àmbit que volgueu acreditar-vos).
Només en el cas en què tota o una part de l'any d'experiència exigit s'hagi fet com a treballador per compte propi:
Només en el cas que la titulació sigui diferent a l'establerta en l'article 3 del Decret 180/2019.
Homologació de la titulació emesa per part del Ministerio de Educación.
Recordeu que l a mida màxima del fitxer de sol·licitud, incloent-hi tots els adjunts, és de 5 MB.
En segon lloc, un cop comprovat que disposeu de tots els mitjans necessaris i que heu procedit la manera indicada, podeu comprovar si s'ha produït algun tall de servei o incidència a l'apartat Avisos i talls de servei de la Seu electrònica, on disposeu de tota la informació sobre els tipus d'incidència i a on s'ha produït.
Cerqueu les incidències del servei per a l'any corresponent ( Incidències per a l'any 2019 ) i endreceu pel camp "Data i hora d'inici" en ordre descendent.
Necessitareu, en tot cas, disposar de l'identificador del tràmit (ID del tràmit), que és un codi alfanumèric de 5 dígits que es genera en la presentació de la sol·licitud i que és unívoc.
Aquest codi us serveix per consultar la vida de l'expedient.
Per a més informació, podeu consultar l'apartat Com accedir i fer seguiment dels meus tràmits i IdCAT Mòbil de l'apartat de Suport a la tramitació de Tràmits gencat.
De conformitat amb el que estableix el Decret 180/2019, de 27 d'agost, pel qual es regula el procediment d'acreditació de les infermeres i els infermers per a l'exercici de la indicació, ús i autorització de dispensació de medicaments i productes sanitaris d'ús humà, us comuniquem que aquest procediment té establerta una durada màxima de sis mesos des de la data d'entrada de la sol·licitud al registre electrònic de l'Administració de la Generalitat de Catalunya.
Un cop transcorregut aquest termini sense que us hagi estat notificada la resolució del procediment, podeu entendre que la vostra sol·licitud ha estat estimada per silenci administratiu.
El document que acredita la competència per a la indicació, ús i autorització de la dispensació de medicaments i productes sanitaris d'ús humà es diposita en l'espai electrònic La meva carpeta des d'on podeu descarregar-lo.
En el cas que la sol·licitud d'acreditació es denegui, se us notificarà la resolució denegatòria a través del servei e-NOTUM d'acord amb el procediment següent:
- Rebreu l'avís de notificació al correu electrònic o al telèfon mòbil que hagueu establert.
- Des de l'emissió de l'avís de notificació disposeu de 10 dies naturals per acceptar-la o rebutjar-la.
- Si transcorregut aquest termini no heu accedit a la notificació, aquesta s'entén rebutjada.
Des del moment que accediu al contingut de la notificació aquesta es considera practicada.
Per a més informació, consulteu l'apartat de notificacions electròniques del Departament de Salut o de Tràmits gencat.
Contra les resolucions que posen fi al procediment d'acreditació es pot interposar recurs d'alçada davant la persona titular del departament competent en matèria de salut.
El termini per interposar el recurs d'alçada és d'un mes, si l'acte és exprés.
Si, un cop transcorregut aquest termini, no s'ha interposat el recurs, la resolució és ferma a tots els efectes.